ཕ་མ་སོ་སོ་ཆོས་དད་ཡོད་མཁན།ནང་ཆོས་ཤེས་མཁན་ཞིག་བྱུང་བ་ཡིན་ན།ཕ་མ་དེ་ཡིས་ཕྲུ་གུར་བསླབ་བྱ་རྒྱག་ཐུབ་རྒྱུ་དང།ཁྱིམ་ཚང་དེའི་ནང་ལ་ཆོས་ཀྱི་ཚོར་བ་ཡོད་པ་ཞིག་དང།ནང་ཆོས་ཀྱི་བྲོ་བ་ཡོད་པ་ཞིག་ཡོང་གི་རེད།ཁྱིམ་ཚང་དེའི་ནང་ནས་འཚར་ལོངས་བྱུང་བའི་ཕྲུ་གུ་དེ་རྣམས་རང་ཤུགས་ཀྱིས་ཆོས་ལ་བག་ཆགས་སད་ཡོང་མཁན་ཞིག་ཡོང་གི་རེད།ཁྱིམ་ཚང་ནང་གི་ཕ་མ་གཉིས་ལ་ཆོས་ཀྱི་དྲི་མ་རྩ་བ་ནས་མེད་མཁན་ཞིག་གི་ཕྲུ་གུ་དེ་ག་ལེ་ག་ལེར་ཆོས་ལ་དད་པ་ཡོང་བ་བཟོ་རྒྱུ་དང།མཇུག་ཏུ་ཁྲིའི་སྒང་ལ་སྡོད་མཁན་བླ་མ་ཞིག་བཟོ་རྒྱུ་དེ་ཧ་ཅང་ཁག་པོ་རེད།གང་ལྟར་ཕ་མ་ཚོས་ཁྱིམ་ཚང་ནང་ལ་སོ་སོའི་ཕྲུ་གུའི་མི་ཚེ་གཅིག་དང།མི་ཚེ་གཅིག་ལས་ལྷག་པའི་ཚེ་རབས་ནས་ཚེ་རབས།ཕྲུ་གུའི་མདུན་ལམ་ཕ་མས་ལམ་སྟོན་བྱེད་ཐུབ་པ་ཞིག་དང།སེམས་ཁུར་ལེན་དགོས།